**ETICKÝ KÓDEX ZAMESTNANCOV STREDNEJ ODBORNEJ ŠKOLY V SNINE**

Etický kódex je **záväznou normou správania sa zamestnancov Strednej odbornej školy, Sládkovičova 2723/120, 069 27 Snina.**

Etický kódex poskytuje základný rámec správania sa pedagogického zamestnanca alebo odborného zamestnanca. V prvom rade slúži na ochranu najvyšších ľudských hodnôt, dôstojnosti človeka a slobody na ceste za vzdelaním v duchu demokratických a kultúrnych princípov, zakotvených v Ústave SR a právnom poriadku SR.

Jeho obsahom sú základné morálne princípy, ktoré by mal pedagogický zamestnanec alebo odborný zamestnanec dodržiavať vo vzťahu k sebe, ostatným zamestnancom školy, žiakom, rodičom alebo iným fyzickým osobám, ktoré spolupracujú s SOŠ Snina. Zmyslom etického kódexu je podporovať pozitívnu pracovnú motiváciu pedagogického zamestnanca alebo odborného zamestnanca.

Všeobecné zásady:

1. Zamestnanci vo výkone svojho povolania dodržiavajú Ústavu SR a jej zákony, všeobecne záväzné nariadenia, morálne a etické predpisy a pravidlá spoločenskej etikety.
2. Zamestnanec vystupuje korektne, s úctou a najmä zdvorilo.
3. Zamestnanec dbá na zásady slušného a spoločenského odievania na mieste výkonu práce, ale aj na podujatiach, kde reprezentuje zamestnávateľa primerane pracovnej pozícii, na ktorej pracuje, činnosti, ktorú vykonáva a podujatiu, ktorého sa zúčastňuje.
4. Zamestnanec nepripustí akúkoľvek diskrimináciu na základe pohlavia, veku, rodinného stavu, rasy, farby pleti, národnosti, občianstva, vyznania, náboženstva, sexuálnej orientácie, postihnutia, či akéhokoľvek iného stavu; neakceptuje sa obťažovanie a zastrašovanie.
5. Pri výkone povolania a plnení úloh zamestnanec postupuje odborne, transparentne, vecne a najmä objektívne a dbá na rovnosť účastníkov, aby nedošlo k ujmám na právach a záujmoch.
6. Zamestnanec nesmie na pracovisku naznačiť ani prejaviť také správanie, ktoré by mohlo byť považované za:
* psychické dlhodobé ubližovanie, ponižovanie a stresovanie zamestnanca zo strany kolegov – ***mobbing***
* útoky zamestnancov na vedúcich zamestnancov s cieľom zničiť ich alebo znemožniť – ***staffing***
* psychický teror nadriadeného voči podriadeným – ***bossing***
* ***šikanu***
* ***sexuálne obťažovanie a iné nežiaduce správanie***
1. Každý pedagogický alebo odborný zamestnanec má byť morálnou a odbornou autoritou, ale aj sprievodcom a pomocníkom žiakov pri ich výchove a vzdelávaní.